لکشادیپ

جزائر لکشادیپ بحیرہ عرب میں واقع کئی جزائر کا مجموعہ ہے جن کا کل رقبہ 32 مربع کلومیٹر ہے۔ یہ جزائر بھارت کی ریاست کیرلا کے ساحل سے 200 سے 300 کلومیٹر دور واقع ہیں۔

جزائر لکشادیپ کی کل آبادی 60 ہزار 595 ہے جبکہ دار الحکومت کواراتی ہے۔

عظیم مسلم سیاح ابن بطوطہ نے اپنے سفرنامے میں جزائر لکشادیپ کا ذکر کیا ہے۔ 1787ء میں ان جزائر پر ٹیپو سلطان کی حکومت قائم ہوئی اور تیسری جنگ میسور کے بعد یہ برطانیہ کے قبضے میں آ گئے۔

تاریخ 

لکشادیپ کے باشندے کیرلا کے لوگوں سے نسلی مشابہت رکھتے ہیں۔ 8 ویں صدی سے یہ جزیرے اسلام کے زیر اثر رہے ہیں۔ 1498ء میں پرتگیزیوں نے یہاں ایک قلعہ تعمیر کیا۔ لیکن یہاں کے باشندوں نے ان کو وہاں سے نکلوا دیا۔ 1787ء میں جزیرۂ امین سمیت کچھ جزیرے ٹیپو سلطان کے زیرِ حکومت رہے۔

جغرافیہ 

لکشادیپ میں کل 39 جزیرے ہیں۔ ان میں دس جزائر میں آبادی ہے اور 17 جزیرے غیر آباد ہیں۔
کواراتی، منیکوئی، امینی، اگاتی وغیرہ اہم جزیرے ہیں۔ 2001ء کے مردم شماری کے مطابق کل آبادی 60595 ہے۔

زراعت 
لکشادیپ کی اہم پیداوار ناریل ہے۔ 2598 ہیکٹیر اراضی میں ناریل کی زراعت ہے۔

جزائر 
لکشادیپ کے جزائر دو طرح کے ہیں۔
 آباد جزائر
 غیر آباد جزائر
 آباد جزائر میں اگاتی، امینی، آندروت، بنگارم، بیترا، چیتلات، کڈامت، کواراتی، کلپینی، کلتان، منیکوئی وغیرہ ہیں۔
 غیر آباد جزائر میں کلپِٹی، تِنّاکرا، چیریا پرَلی، ولیا پرَلی، پکشی پِٹی (طیوری پناہ گاہ)، سوہیلی ولیا کرا، سُہیلی چیریا کرا، تِلاکم، کوڈی تلا، چیریا پِٹی، ولیا پِٹی، چیریام، وِرِنگِلی، ولِیا پانی، چیرِیا پانی وغیرہ اہم ہیں۔

مذہب

زبان 

لکشادیپ کی زبانوں میں ملیالم، جزری اور محل زبان اہم ہیں۔ شمالی جزائر کے لوگ عام طور پر ملیالم اور اس کی بولیاں بولتے ہیں۔ جنوب میں واقع منیکوئی کے لوگ محل زبان بولتے ہیں جو دیویہی زبان کی بولی ہے۔

بیرونی روابط 
 لکشادیپ کا سرکاری ویب سائٹ
 میپس آف انڈیا میں لکشادیپ کا نقشہ

حوالہ جات 

لکشادیپ
1956ء میں قائم ہونے والے ممالک اور علاقے
انگریزی بولنے والے ممالک اور علاقہ جات
ایشیا میں پانچویں صدی کی تاسیسات
بحر ہند کے مجمع الجزائر
برطانیہ کی سابقہ مستعمرات
بھارت کے یونین علاقے
بھارت کے اضلاع
بھارت کے جزائر
بھارت میں 1956ء کی تاسیسات
بھارت کی رياستیں اور یونین علاقے
پانچویں صدی کی تاسیسات
پانچویں صدی میں آباد ہونے والے مقامات
جزائر
جنوبی بھارت
سابقہ پرتگیزی مستعمرات
لکشادیپ کے اضلاع
ضلع لکشادیپ
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
Short description is different from Wikidata
سیاحت